
 29.5.2014
 BG
 Официален вестник на Европейския съюз
 L 160/23
 РЕГЛАМЕНТ ЗА ИЗПЪЛНЕНИЕ (ЕС) No 581/2014 НА КОМИСИЯТА
 от 28 май 2014 година
 за вписване на название в регистъра на защитените наименования за произход и защитените географски указания [Jambon sec de Corse/Jambon sec de Corse — Prisuttu (ЗНП)]
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
 като има предвид, че:
 (1)
 В съответствие с член 50, параграф 2, буква а) от Регламент (ЕС) No 1151/2012 заявката за регистрация на названието „Jambon sec de Corse“/„Jambon sec de Corse — Prisuttu“, подадена от Франция, бе публикувана в Официален вестник на Европейския съюз
 (2).
 (2)
 Тъй като Комисията не получи никакви възражения съгласно член 51 от Регламент (ЕС) No 1151/2012, названието „Jambon sec de Corse“/„Jambon sec de Corse — Prisuttu“ следва да бъде регистрирано.
 (3)
 С писмо, придружаващо заявлението за регистрация, получено на 26 април 2012 г., френските власти уведомиха Комисията, че предприятията L'Aziana Charcuterie Corse Nunzi Sauveur, Orezza Charcuterie La Castagniccia, Charcuterie Costa & Fils, Charcuterie Fontana, Salaisons Joseph Pantaloni, Charcuterie Passoni, Salaisons Sampiero, Salaisons réunies и Etablissements Semidei законно са предлагали на пазара продукт с търговското наименование „Jambon sec de Corse“/„Jambon sec de Corse — Prisuttu“, използвайки го непрекъснато в продължение на повече от пет години, и са отбелязали това в националната процедура за предявяване на възражения. Съответно по силата на член 5, параграф 6 от Регламент (ЕО) No 510/2006 на Съвета (3), който е в сила в момента на подаване на заявлението, на посочените предприятия е предоставен период за приспособяване, който започва от датата, на която заявлението за регистрация се изпраща на Комисията.
 (4)
 Освен това, предвид факта, че посочените предприятия са отговаряли на условията, предвидени в член 13, параграф 3, втора алинея от Регламент (ЕО) No 510/2006, със същото придружително писмо към заявлението за регистрация френските власти се обърнаха към Комисията с искане да определи преходен период, по силата на посочения член, за да позволи на въпросните предприятия законно да използват търговското наименование след регистрацията.
 (5)
 Междувременно Регламент (ЕО) No 510/2006 бе заменен с Регламент (ЕС) No 1151/2012, който влезе в сила на 3 януари 2013 г. В член 15, параграф 1 от Регламент (ЕС) No 1151/2012 се посочват отново условията, установени в член 13, параграф 3, втора алинея от Регламент (ЕО) No 510/2006.
 (6)
 Доколкото предприятията L'Aziana Charcuterie Corse Nunzi Sauveur, Orezza Charcuterie La Castagniccia, Charcuterie Costa & Fils, Charcuterie Fontana, Salaisons Joseph Pantaloni, Charcuterie Passoni, Salaisons Sampiero, Salaisons réunies и Etablissements Semidei отговарят на условията, предвидени в член 15, параграф 1 от Регламент (ЕС) No 1151/2012, би следвало да им се предостави петгодишен преходен период за ползването на наименованието „Jambon sec de Corse“/„Jambon sec de Corse — Prisuttu“. Все пак, тъй като те са се възползвали от период на адаптация на национално равнище, би следвало петгодишният период да